ØKONOMISKE TILDELINGER SOM HAUGESUND IDRETTSRÅD ER ANSVARLIGE FOR (pr. 15.10.26)


EKSTRAINNSATS VÅR 2026	

Norges idrettsforbund (NIF) viser til tildelingsbrev fra Kultur- og likestillingsdepartementet (KUD) datert 22. desember 2025 om fordeling av 100 millioner kroner over statsbudsjettet til idrettslagenes arbeid for inkludering av alle barn og ungdom i idretten. 

Formål med tilskuddet
Tilskuddet skal bidra til at alle barn og ungdom mellom 6 og 19 år gis like muligheter til å delta i idrett uavhengig av hvor de bor og familienes sosioøkonomiske ressurser. 

Midlene skal:
· Understøtte idrettslagenes arbeid med å inkludere barn og ungdom mellom 6 og 19 år som faller utenfor eller som står i fare for å falle utenfor på grunn av sosial ulikhet og sosioøkonomiske årsaker
· bidra til å holde kostnadsnivået og foreldrebetalingen nede 

Idrettslagene har handlingsrom til å bruke midlene slik de opplever er mest nyttig for å oppnå formålet. 
Retningslinjer for fordeling av midler
· Midlene skal i sin helhet tilfalle og utbetales til idrettslagene. Midlene skal ikke nyttes til administrasjon av ordningen, eller til aktiviteter i regi av idrettsråd eller idrettskretser.
· Tilskudd fra ordningen skal ikke danne grunnlag for fortjenestebaserte eierformer eller omdannes til fortjeneste for private eiere.
· Idrettsrådenes og idrettskretsenes vedtatte kriterier og fordeling skal være offentlige
Tidsperiode for fordeling
NIF ber idrettsrådene om å gjøre fordelingen av tilskuddet i perioden 28. januar til 30. april 2026.

Kriterier og metode for fordeling 
Det er opp til idrettsrådene å beslutte tildelingskriterier og metode for fordeling, og hvor mye hvert idrettslag skal få. Idrettsrådene må benytte portalen SportsAdmin til fordelingen. 

Nedre beløpsgrense 
NIF har satt et minstebeløp på 5000 kroner per idrettslag. Idrettslag som eventuelt faller under dette beløpet ut fra fordelingsmodellen som idrettsrådet benytter, skal ikke motta midler.

For flere detaljer se:

Ekstrainnsats for deltakelse


Haugesund idrettsråd – Ekstrainnsatsen vår 2026
Haugesund idrettsråd har fått kroner 692.422,- til fordeling. Minstebeløp til fordeling er kroner 5.000,- og fordelingen skal skje mellom 28.01.26-30.04.26.
Haugesund idrettsråd må ha styrevedtak på hvordan de velger å fordele disse kronene og har fattet følgende vedtak i saken 17.02.26:

Styret godkjenner at Ekstrainnsatsen vår 2026 skal fordeles ved at alle klubber som har barn og ungdom mellom 6 og 19 år får minstebeløpet på kr 5.000,- i bunn og så skal fordeling skje etter godkjente medlemstall 6-12 og 13-19 år. For medlemmer som er 6-12 år får klubbene tildelt 1/3 av det som blir tildelt og for medlemmer som er 13-19 år får klubbene tildelt 2/3 av det som blir tildelt.


FOLKEPULSEN
Folkepulsen er et folkehelseprosjekt som skal skape økt fysisk aktivitet for målgruppene inaktive unge og voksne, nye landsmenn- og kvinner og mennesker med funksjonsnedsettelse.
Folkepulsen ble til gjennom en avtale mellom Rogaland fylkeskommune (RFK), idrettsforbundet (NIF) og Rogaland idrettskrets (RIK) i 2009.
Essensen i Folkepulsens modell har vært at RIK, gjennom å forene Rogaland fylkeskommune, Idrettsforbundet, kommuner, idrettsråd, og andre givere sine felles ambisjoner om bidrag til folkehelsa. Sammen har vi rigget oss til å kunne bidra til å skape økt aktivitet, gjennom å bedre rammevilkårene for idrettslag som har både vilje og evne til å skape aktiviteter for våre tre målgrupper:
· Inaktive (unge og eldre)
· Mennesker med nedsatt fysisk og/eller kognitiv funksjonsevne
· Nye landsmenn og -kvinner

Haugesund idrettsråd – Folkepulsen
· Får penger fra NIF, RFK og Haugesund kommune
· Egen søkeprosess for klubbene om våren hvor de må beskrive et prosjekt innen inkludering og inaktive sammen med et budsjett
· Har en arbeidsgruppe for tildeling til de klubbene som har søkt. De får 70% ved oppstart og resterende 30% etter sluttrapport som viser regnskap for prosjektet
· Har en samarbeidsavtale mellom Haugesund kommune – Kultur, Idrett og Frivillighet og Folkepulsen



BARNE- OG UNGDOMSTILSKUDD 2026

Fellestjenester i Haugesund kommune tildeler  barne- og ungdomstilskudd til Haugesund Idrettsråd på bakgrunn av innmeldte medlemstall til Rogaland idrettskrets. Tildelingen skal skje på bakgrunn av vedtatte retningslinjer der ungdom i alderen 13-19 år vektlegges ekstra i tildelinger.

Dette tilskuddet blir tildelt automatisk, Haugesund idrettsråd og klubber slipper å søke.

Vilkår for å få tilskuddet
Haugesund idrettsråd må sende revisorgodkjent årsregnskap og årsrapport for 2025 til kommunen innen 30. oktober 2026.
· Regnskapet skal gjelde hele virksomheten og vise status ved inn- og utgangen av året. Bruken av driftstilskuddet skal gå frem av regnskapet
· Årsrapporten skal gjelde hele virksomheten
Utbetaling av barne- og ungdomstilskudd Haugesund idrettsråd 2026, til klubbene, blir igangsatt i hht mottatte utregninger fra Haugesund kommune når tilskudd er mottatt på konto.

EKSTRAINNSATS HØST 2026	

Kultur- og likestillingsdepartementet (KUD) tildeler 150 millioner kroner over spillemidlene til ekstrainnsats for deltakelse i idrettslag. 

Formålet med tilskuddet 
Tilskuddet skal bidra til at alle barn og ungdom mellom 6 og 19 år gis like muligheter til å delta i idrett uavhengig av hvor de bor og familienes sosioøkonomiske ressurser. Midlene skal: 
· Understøtte idrettslagenes arbeid med å inkludere barn og ungdom mellom 6 og 19 år som faller utenfor eller som står i fare for å falle utenfor på grunn av sosial ulikhet og sosioøkonomiske årsaker. 
· Bidra til å holde kostnadsnivået og foreldrebetalingen nede. 
Retningslinjer for fordeling av midler
· Midlene skal i sin helhet tilfalle og utbetales til idrettslagene. Midlene skal ikke nyttes til administrasjon av ordningen, eller til aktiviteter i regi av idrettsråd eller idrettskretser. 
· Tilskudd fra ordningen skal ikke danne grunnlag for fortjenestebaserte eierformer eller omdannes til fortjeneste for private eiere. 
· Idrettsrådenes og idrettskretsenes vedtatte kriterier og fordeling skal være offentlige.


Tidsperiode for fordeling
NIF ber idrettsrådene om å gjøre fordelingen av tilskuddet i perioden 15. august til 15. oktober 2026.

Kriterier og metode for fordeling 
Det er opp til idrettsrådene å beslutte tildelingskriterier og metode for fordeling, og hvor mye hvert idrettslag skal få. Idrettsrådene må benytte portalen SportsAdmin til fordelingen.

Nedre beløpsgrense 
NIF har satt et minstebeløp på 5000 kroner per idrettslag. Idrettslag som eventuelt faller under dette beløpet ut fra fordelingsmodellen som idrettsrådet benytter, skal ikke motta midler.

For flere detaljer se:

Ekstrainnsats for deltakelse

Haugesund idrettsråd – Ekstrainnsatsen høst 2026
Haugesund idrettsråd har fått kroner 1.161.148,- til fordeling. Minstebeløp til fordeling er kroner 5.000,- og fordelingen skal skje mellom 15.08.26-15.10.26.
Haugesund idrettsråd må ha styrevedtak på hvordan de velger å fordele disse kronene og har fattet følgende vedtak i saken 18.08.26:

Styret godkjenner at Ekstrainnsatsen høst 2026 skal fordeles ved at alle klubber som har barn og ungdom mellom 6 og 19 år får minstebeløpet på kr 5.000,- i bunn og så skal fordeling skje etter godkjente medlemstall 6-12 og 13-19 år. For medlemmer som er 6-12 år får klubbene tildelt 1/3 av det som blir tildelt og for medlemmer som er 13-19 år får klubbene tildelt 2/3 av det som blir tildelt.

LAM

Norges idrettsforbund (NIF) har mottatt 535 millioner kroner fra Kultur- og likestillingsdepartementet (KUD) til Lokale aktivitetsmidler (LAM) for 2026. 

KUD har forhåndsfordelt beløpet til den enkelte kommune basert på antall innbyggere i målgruppen (6-19 år) i kommunen per 01.01.2026. Dette er basert på tall fra Statistisk Sentralbyrå (SSB). 

NIF ber idrettsrådene om å fordele midlene til idrettslag i sine kommuner. 

Formålet med ordningen
Formålet med tilskuddsordningen er å bidra til aktivitet og deltakelse i medlemsbaserte lag og foreninger som driver idrett eller fysisk aktivitet for barn og ungdom. Det er lagenes primæraktiviteter som skal støttes. Ordningen skal understøtte den frivillige innsatsen i lagene og bidra til å holde kostnadene ved deltakelse i idrett og fysisk aktivitet nede. 

Retningslinjer, krav og anbefalinger 
Idrettsrådene må følge KUDs retningslinjer og NIFs krav. Idrettsrådene oppfordres til å følge NIFs anbefalinger. 

KUDs retningslinjer som idrettsrådene må følge 
KUDs retningslinjer for fordeling av midler til lokale lag og foreninger kan leses i brev fra KUD til NIF (vedlegg 1) eller her. 
Lokale aktivitetsmidler (LAM)

NIF har følgende krav som i drettsrådene må følge: 
· Idrettsrådets tildelingskriterier må fastsettes gjennom idrettsrådets årsmøte. Idrettsrådet må fastsette egne tildelingskriterier basert på KUDs kriterier, NIFs krav og anbefalinger, samt lokale forhold. Idrettsrådet må ha egne tildelingskriterier slik at idrettslagene og idrettskretsen kan forstå fordelingen. Det holder ikke å henvise til KUDs retningslinjer og NIFs krav og anbefalinger. 
· Tildelingskriteriene må fremkomme i årsmøtets protokoll.
· Bruk av inntil 5 % av LAM til aktiviteter i idrettsrådet, må vedtas på ordinært eller ekstraordinært årsmøt e.
· Idrettsrådets fordeling må foretas i perioden 15. august 2026 - 15. november 2026. Hvis fordelingen ikke er innsendt innen fristen, vil midlene bli overført til den nasjonale potten som fordeles i 2027.
· Minste beløp til fordeling skal være 1000 kroner pr. idrettslag som har aktivitet for barn og/eller ungdom (6-19 år) . Idrettsrådet skal fordele pengene i hele kroner.
· Idrettsråd skal ikke kutte i tildelingen til idrettslag som har medlemmer fra en annen kommune, dersom de bor i nærheten av idrettslaget og har dette idrettslaget som naturlig tilholdssted. Dersom idrettsråd møter andre problemstillinger seg imellom, krever NIF at de respektive idrettsrådene i fellesskap finner gode og praktiske løsninger. Dersom et idrettslag bytter idrettsråd i løpet av året, må idrettsrådet melde fra om dette til idrettskretsen.
· Idrettslag som ikke har aktivitet for barn og ungdom, skal ikke tildeles midler, selv om de gjennomfører rekrutteringstiltak rettet mot barn og ungdom.
· Idrettsrådet må laste opp et dokument i SportsAdmin som viser utregningen av fordelingen av midlene.
For flere detaljer se:

Lokale aktivitetsmidler (LAM)

Haugesund idrettsråd – LAM 2026
Haugesund idrettsråd har fått kroner 3.648.339,- til fordeling. Minstebeløp til fordeling er kroner 1.000,- og fordelingen skal skje mellom 15.08.26-15.11.26.

Haugesund idrettsråd må ha årsmøtevedtak på hvordan de velger å fordele disse kronene og har fattet følgende vedtak i saken 27.04.26:

· Inntil 5% av lokale aktivitetsmidler kan benyttes til administrative oppgaver under forutsetning om at Haugesund kommune stiller med tilsvarende beløp.
· Midlene blir fordelt etter godkjente medlemstall 6-12 og 13-19 år. For medlemmer som er 6-12 år får klubbene tildelt 1/3 av det som blir tildelt og for medlemmer som er 13-19 år får klubbene tildelt det resterende av det som blir tildelt.
· Styret gis fullmakt til å endre kriterier dersom det kommer endringer fra NIF.

